बोलीं- मुझे जन्मदिन की बधाई नहीं कंडोलेंस दीजिए
नीना गुप्ता ने 4 जून को अपना 60वां बर्थडे सेलिब्रेट किया है। इस मौके पर नीना की बेटी मसाबा गुप्ता ने उनका एक वीडियो शेयर किया है, जिसमें नीना बर्थडे को लेकर अपनी राय बताती हुई नजर आईं। मसाबा ने शेयर किया वीडियो वीडियो मेंSaid- do not congratulate me on my birthday, give me condolence
नीना गुप्ता ने 4 जून को अपना 60वां बर्थडे सेलिब्रेट किया है। इस मौके पर नीना की बेटी मसाबा गुप्ता ने उनका एक वीडियो शेयर किया है, जिसमें नीना बर्थडे को लेकर अपनी राय बताते हुई नजर आईं।
मसाबा ने शेयर किया वीडियो 
वीडियो में मसाबा अपनी मां से पूछती हैं, 'आज आपका जन्मदिन है, इस पर आप क्या कहना चाहेंगी। नीना अपनी बेटी को रिप्लाई करते हुए बोलती हैं, 'हां, आज मेरा जन्मदिन है और इस जैकेट के लिए शुक्रिया। मुझे लगता है कि जब 60 के बाद जन्मदिन आते हैं, जैसा की मेरा आज जन्मदिन है, तो आपको शुभकामनाओं की जगह कंडोलेंस देनी चाहिए। क्योंकि आपकी उम्र कम होती जा रही है मतलब जीने की उम्र।'
नीना को बर्थडे की नहीं है खुशी 
नीना ने आगे कहा, 'तो ऐसे मुझे अपने बर्थडे की कोई खुशी नहीं है और न ही सेलिब्रेशन करना है। मैं घर पर बैठी हूं, एसी रूम में अच्छा खाना बनाउंगी और फैमिली के साथ खाउंगी।'
नीना के इस वीडियो को शेयर करते हुए मसाबा ने कैप्शन में लिखा, 'आज नीना जी का जन्मदिन है, सभी लोग हैप्पी बर्थडे विश करें और उनके लिए एसी रूम और आलू पनीर की शुभकामनाएं भेजें।
फैंस ने दिए ऐसे रिएक्शन 
नीना के इस जवाब को सुन फैंस हैरान हो गए। फैंस से लेकर सेलेब्स तक सभी ने उन्हें जन्मदिन की शुभकामनाएं दीं। वीडियो पर एक यूजर ने कमेंट कर लिखा, 'हैप्पी बर्थडे वंडर वुमन'। दूसरे यूजर ने लिखा,' जन्मदिन की हार्दिक शुभकामनाएं नीना जी आप पर हमेशा आशीर्वाद बना रहे और आप अपनी शानदार एक्टिंग से हमें खुश करते रहें'।
नीना गुप्ता का वर्कफ्रंट 
नीना को आखिरी बार मिसेज चटर्जी वर्सेस नॉर्वे में देखा गया था। इसके अलावा वह 'शिव शास्त्री बाल्बोआ' में दिखाई देंगी, इस फिल्म में उनके साथ अनुपम खेर भी लीड रोल मे नजर आएंगे। वहीं नीना 'पंचायत' के अगले सीजन में भी नजर आने वाली हैं।